CELEX: 62010CN0590
Language: el
Date: 2010-12-15 00:00:00
Title: Υπόθεση C-590/10: Αίτηση για την έκδοση προδικαστικής αποφάσεως, την οποία υπέβαλε το Bayerischen Verwaltungsgerichtshof (Γερμανία) στις 15 Δεκεμβρίου 2010 — Wolfgang Köppl κατά Freistaat Bayern

26.3.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 95/2
            
         Αίτηση για την έκδοση προδικαστικής αποφάσεως, την οποία υπέβαλε το Bayerischen Verwaltungsgerichtshof (Γερμανία) στις 15 Δεκεμβρίου 2010 — Wolfgang Köppl κατά Freistaat Bayern
   (Υπόθεση C-590/10)
   2011/C 95/02
   Γλώσσα διαδικασίας: η γερμανική
   
      Αιτούν δικαστήριο
   
   Bayerischer Verwaltungsgerichtshof
   
      Διάδικοι στην υπόθεση της κύριας δίκης
   
   
      Προσφεύγων: Wolfgang Köppl
   
      Καθού: Freistaat Bayern
   
      Προδικαστικά ερωτήματα
   
   
               1)
            
            
               Έχουν το άρθρο 1, παράγραφος 2, καθώς και το άρθρο 8, παράγραφοι 2 και 4 της οδηγίας 91/439/ΕΟΚ (1) — ιδίως υπό το πρίσμα του άρθρου 2, παράγραφος 1 και άρθρο 3, παράγραφος 1, του Χάρτη Θεμελιωδών δικαιωμάτων της Ευρωπαϊκής Ένωσης — ότι επιτρέπουν σε κράτος μέλος («κράτος μέλος υποδοχής») να μην αναγνωρίζει άδεια οδηγήσεως κατηγορίας Β', την οποία έχει χορηγήσει άλλο κράτος μέλος («κράτος μέλος εκδόσεως») σε πρόσωπο, σε βάρος του οποίου είχε λάβει προηγουμένως μέτρα κατά την έννοια του άρθρου 8, παράγραφος 2, της οδηγίας 91/438/ΕΟΚ, κατά πρόδηλη παράβαση της προϋποθέσεως κατοικίας του άρθρου 7, παράγραφος 1, στοιχείο β', της οδηγίας 91/439/ΕΟΚ, η οποία προκύπτει από το ίδιο το δίπλωμα οδηγήσεως, σε περίπτωση που στο εν λόγω πρόσωπο χορηγήθηκε μεταγενέστερα άδεια οδηγήσεως κατηγορίας Γ', χωρίς να προκύπτει από το δίπλωμα οδηγήσεως παράβαση της προϋποθέσεως κατοικίας;
            
         
               2)
            
            
               Σε περίπτωση καταφατικής απαντήσεως επί του προηγούμενου ερωτήματος, δύναται το κράτος μέλος υποδοχής να αρνηθεί να αναγνωρίσει και την χορηγηθείσα στο εν λόγω πρόσωπο άδεια οδηγήσεως κατηγορίας Γ';
            
         
      (1)  Οδηγία 91/439/ΕΟΚ του Συμβουλίου, της 29ης Ιουλίου 1991, για την άδεια οδήγησης (ΕΕ L 237, σ. 1).